સંકટ સમયે સાથ આપે તે જ સાચો મિત્ર અને પાડોશી એ વાતને વિદ્યાવિહાર (ઈસ્ટ)ના જવાહરનગર, નીલકંઠ વિહાર સોસાયટી અને અન્ય સ્થાનિક રહેવાસીઓએ સાર્થક કરી છે. આ વિસ્તારમાં આવેલી તાનસા પાઇપલાઇનની આસપાસ વસતા ડૉ. આંબેડકરનગર અને ભીમનગરના ૭૫૦ સ્લમના ૪૦૦૦થી વધુ રહેવાસીઓ શનિવાર અને રવિવાર મળી બે દિવસમાં બેઘર બની ગયા છે. આ રહેવાસીઓની જમવાની અને પીવાના પાણીની સગવડ વર્ષોથી તેમના પાડોશી બનીને રહેતા જવાહરનગર, નીલકંઠ સોસાયટી અને સ્થાનિક રહેવાસીઓએ કરી છે.